CERITA INI BERDASARKAN KISAH SEBENAR
DAN MERUPAKAN SEBUAH KARYA CEREKA
EPISOD SATU
LEBIH 30,000 KES BUNUH DIRI DALAM MASA TUJUH TAHUN
Selamat sejahtera, puan.
Helo.
Rating langsung kita malam tadi ialah 25.3.
- Lebih dua mata daripada minggu lepas. - Begitu.
Ceramah puan semalam memang luar biasa.
- Rating meningkat... - Kazuko Hosoki.
Tukang tilik paling terkenal di Jepun.
Bilangan orang yang mahu nasib mereka ditilik olehnya
tak terkira ramainya.
Bukunya, Astrologi Enam Bintang, diterbitkan pada tahun 1982
dan lebih 50 juta salinan telah terjual.
Ia memegang Rekod Dunia Guinness untuk buku ramalan paling laris terjual.
Apabila dia mula muncul di televisyen,
komennya yang jujur dan tak berlapik menjadikan dia popular.
Dia menguasai dunia hiburan sebagai Ratu Rating,
sekali gus mendapatkan kemasyhuran dan kekayaan.
Tapi masih ramai orang benci personalitinya yang angkuh.
Kadangkala khabar angin buruk diterbitkan di muka depan,
dan menuduh dia sebagai penilik nasib palsu.
Siapa Kazuko Hosoki?
Saya akan kumpulkan kisah hidupnya
dalam sebuah buku.
Selamat pagi, Pn. Hosoki.
Selamat pagi, Kawatani.
Ini penyunting yang mahu terbitkan buku tentang kisah hidup saya.
Saya kenal nama awak. Saya Yazawa, ketua pengarah.
Saya datang untuk tonton rancangan hari ini.
- Kami harap awak seronok menonton. - Terima kasih.
Pn. Hosoki. Ini penulisnya, Cik Uozumi.
Dia bukan sekadar penulis, tapi pengarang.
Saya minta maaf.
Selamat berkenalan. Saya Minori Uozumi...
Tak payah kasi.
Karya penulis menunjukkan bakat mereka.
Saya pernah baca buku awak.
Saya seronok membacanya, jadi saya harapkan yang terbaik.
Terima kasih.
SEDANG BERSIARAN BERSIAP SEDIA
Jadi,
sesiapa yang berzodiak Saturnian Plus akan menghadapi Zaman Malapetaka
untuk tiga tahun akan datang.
Kalau kamu berkahwin sekarang, kamu akan mati.
Tapi saya nak berkahwin pada usia 20-an.
Awak ada peluang untuk berkahwin tahun lepas, bukan?
Mana awak tahu?
Awak dah lupa saya siapa?
Dia Pn. Kazuko Hosoki.
Dia terkenal di Jepun.
Betulkah?
Dengar sini.
Awak hampir berkahwin dengan seorang lelaki, bukan?
Ya, tapi dia curang dengan saya.
Jadi, kamu berpisah?
Ya.
Awak masih tak serik walaupun pernah dicurangi?
Kenapa?
Nilai seorang wanita akan jatuh selepas dia menginjak usia 30-an.
Itulah sebabnya.
Perempuan bodoh.
Awak memang bodoh.
"Bodoh" agak kasar...
Untuk televisyen, mungkin...
Dah bodoh, nak buat macam mana?
Hei.
Kenapa awak nak berkahwin?
Untuk mencari kebahagiaan.
Salah.
Awak cuma nak rasa lebih yakin melalui perkahwinan.
Awak kata awak pelawak,
tapi awak tiada pencapaian atau daya tarikan wanita.
Sebab itu awak hanya harapkan usia dan kecantikan awak.
Dengar sini.
Awak nak bergantung kepada lelaki seumur hidup awak?
Wanita yang tak mahu berusaha sendiri
akan ditipu oleh orang tak guna dan hidupnya akan musnah.
Awak tak berhak cakap begitu.
Tapi saya dah nampak masa depan awak.
Jika kehidupan awak tak berubah,
awak akan bunuh diri.
Tak mungkin.
Percayalah.
- Tidak. - Ya!
Merepek betul.
Awak tak perlu percayakan kata-kata saya.
Tapi...
awak akan terus masuk ke neraka.
Wah, awak sangat bersemangat tadi.
Saya rasa berdebar-debar. Betul tak?
Penonton suka rancangan sensasi.
Orang ramai semakin terdesak.
Orang dewasa sekarang penakut, dan tak berani marah budak-budak.
Sebab itu mereka suka orang cakap lepas macam saya.
Begitu.
Tapi bagaimana dengan pelawak wanita itu?
Separuh untuk pertunjukan.
Separuh lagi?
Betul-betul serius.
Awak agak pendiam, bukan?
Lebih baik awak tanya soalan sebelum kita sampai ke restoran.
Cik Uozumi masih rasa malu.
Betul tak?
Tiara.
Tunggu di sini, okey?
Helo?
Saya dalam perjalanan.
Betulkah?
Awak kena tebus balik nanti, ya?
Ya, saya faham.
Nanti saya telefon.
Itu Timbalan Perdana Menteri?
Dia ada hal, jadi dia nak batalkan makan malam kami.
Kamu nak teman saya makan?
Saya boleh ceritakan tentang diri saya semasa makan malam.
Terima kasih. Sudah tentu.
Begini...
Boleh awak cerita kisah awak dari mula?
Awak tanya jika saya ada soalan.
Maaf sebab tiba-tiba tanya.
Awak agak menghiburkan.
Awak pun hidup dalam dunia sendiri.
Bagaimana semuanya bermula?
Kelaparan.
Kelaparan?
Tidak mengetahui bila kami boleh makan
adalah situasi yang menakutkan.
Mungkin kamu tak faham.
Tepat 60 tahun lalu,
seluruh kawasan ini musnah disebabkan kebakaran.
Hei, jangan menyibuk dekat sini!
Berambus!
Tepilah sikit!
- Lepaskan! - Saya punya!
Tolong beri laluan!
Maafkan saya!
Maaf, tolong beri laluan!
Maafkan saya.
Tolong beri laluan.
Maafkan saya.
Akiko, tolak!
Kazuko!
Hisao. Sachiko. Tolak kuat sikit!
Tolak!
Kak Kazuko.
Saya lapar.
Sachiko pun boleh sabar.
Awak lelaki, Hisao.
Maafkan saya.
Maaf, tolong beri laluan kepada kami.
Tumpang lalu.
Maaf, tolong beri laluan.
- Hei, Maiko! - George!
Dah lama kita tak jumpa.
Gembira jumpa awak.
Saya rindukan awak.
Saya nak coklat.
Negara kita berada dalam keadaan huru-hara.
Gara-gara pihak yang memulakan perang yang sia-sia ini.
Orang yang menanggung akibatnya ialah...
Perempuan, ya?
Betul.
Perempuan tentu bernasib malang dalam apa jua keadaan.
Kazuko, apa awak buat?
Mari tolong ibu.
Ibu nak buka gerai di sini?
Kita akan bina bersama-sama.
- Saya pun kena tolong? - Betul. Cepatlah tolong ibu.
Mari sini.
Kami langsung tak pedulikan rupa kami.
Setiap hari,
kami terpaksa berusaha untuk meneruskan hidup.
Saya minta maaf!
Saya janji akan bayar balik minggu depan.
Tak bolehkah awak jual kimono awak untuk bayar hutang saya?
Saya dah jual kimono terakhir saya untuk beli semua bir ini.
Awak habiskan duit untuk ditipu hidup-hidup.
Bir import ini cuma teh barli.
Bodoh betul.
Apa kata kita jual badan awak?
Saya memang nak jual awak, tapi muka awak hodoh.
Yang lemah akan jadi mangsa.
Pada zaman ini,
penipu tak bersalah, orang tertipu yang bersalah.
Mari.
Hisao, ikut kakak.
Apa?
Ayah saya beli semua ini dari Ibu Pejabat Pihak Bersekutu.
Dia kata kami tak boleh balik selagi kami tak jual semuanya.
Nampaknya saya tiada pilihan.
Dua puluh yen sebotol.
Jumlahnya 400 yen.
Lima puluh yen.
Jumlahnya ialah 1,000 yen.
Ini bir buatan Amerika.
Baiklah.
Terima kasih!
Terima kasih.
Ini teh barli!
Berani kau tipu aku!
Jangan lari!
Hoi, jangan lari!
Jangan lari! Hei!
Jangan lari!
Hei, budak tak guna!
Tepi sikit!
- Berambus! - Tepi sikit!
Berambuslah!
Jangan lari, celaka!
- Tunggu! - Aduh!
Aduh!
Hisao, awak okey?
Budak tak tahu malu.
Pulangkan duit aku, kalau tak aku laporkan kau!
- Kau... - Kak Kazuko.
Lepaskan aku!
Pulangkan balik duit aku!
Apa?
Pulangkan balik!
Berambuslah, bodoh!
Budak tak guna.
Muka kau pun menakutkan.
Awak tak boleh buat sesuka hati awak.
Budak macam awak tak boleh jual bir tipu itu.
Akiko.
Kazuko tak salah.
Macam mana kalau polis tangkap dia?
Ibu yang salah.
Ibu minta maaf.
- Ibu. - Ya?
Yang lemah akan jadi mangsa, bukan?
Penipu tak bersalah, orang tertipu yang bersalah.
Menipu orang itu salah.
Tuhan sedang memerhatikan kita.
Kazuko.
Orang yang buat jahat akan masuk neraka.
Kak Kazuko.
Sachiko, awak belum tidur?
Saya lapar.
Saya pun sama.
Saya lapar.
Nah.
Kakak ambillah sikit.
Jangan risaukan kakak.
Tak apa.
Cepatlah makan.
Saya minta maaf.
Rasa cacing itu
takkan saya lupakan sehingga saya mati.
Sepuluh tahun sudah berlalu.
Semakin banyak bangunan dibina,
dan pekan itu hidup semula.
Tiada lagi masalah kelaparan,
tapi kini orang ramai dikawal oleh nafsu.
Nafsu?
Ya.
Selepas mereka dapat sesuatu, mereka beralih kepada benda seterusnya.
Mereka mahu lebih lagi.
Terima kasih.
Sedap sangat.
Nanti singgah lagi, ya?
Terima kasih kerana datang.
Sachiko, pergi ke depan.
Okey.
Itu 28 saat!
Dia menangis dalam masa kurang 30 saat.
Hebatnya, Kazuko.
Saya dah cakap, bukan susah pun nak menangis.
Seperti yang kamu janjikan, harganya 100 yen seorang.
- Nah. - Awak memang hebat.
Baik, terima kasih.
Kazuko, sanggup awak ambil duit mereka?
Tak apa, Pn. Mine.
En. Nakazono, tolong jangan galakkan dia.
Kazuko menang pertaruhan dengan adil.
Dia boleh jadi pelakon.
Mana-mana lelaki akan tertipu dengannya.
Apabila awak jadi terkenal, minumlah dengan kami.
Tengoklah nanti macam mana.
Bintang filem tak boleh melepak di tempat begini.
- Tepat sekali. - Betul.
Maaf, kita jumpa di layar perak saja.
Jangan merepeklah.
Janganlah puji dia lagi.
Selepas dia tamat sekolah, dia kena mula bekerja.
- Saya dah balik. - Selamat kembali.
Kak Akiko nampak pucat. Kakak demam?
Ibu, boleh saya berehat sekejap?
Betulkah? Awak tak perlu paksa diri.
Saya nak rehat sekejap saja.
Nanti saya datang.
Hei! Akiko, tunggu!
- Apa? - Pergilah berehat di rumah.
Saya tak apa-apa!
Akiko...
Kerja hariannya sukar?
Dia bekerja lebih masa setiap hari.
Sejak Perang Korea bermula, semua kilang sibuk.
Mereka bekerja keras, tapi bayaran mereka sikit saja.
Ekonomi semakin berkembang, tapi kita belum merasa hasilnya.
Saya tak nak jadi macam Kak Akiko.
Tapi gaji dia yang bayar yuran kamu.
Cubalah bersyukur.
Saya datang!
Hei!
Duduk dan minumlah dulu.
Ada seorang lelaki sedang beratur. Kita kena cepat sikit.
Begitu.
Terima kasih untuk makanan ini.
Terima kasih.
Jumpa lagi, bintang masa depan.
Terima kasih!
Terima kasih.
Dia suka berseronok dengan wanita.
Saya rela beli arak daripada bayar pelacur.
Segelas lagi, Kazu.
Boleh.
Apa awak nak buat selepas tamat sekolah?
Saya...
Awak betul-betul nak jadi pelakon?
Saya tahu ia tak mudah.
Tapi...
Saya tak mahu jadi miskin. Saya nak buat duit.
Begitu.
PERTANDINGAN WAJAH BARU KEDUA MENCARI BINTANG BARU
KABARET WHITE GLOVE MENCARI PELAYAN WANITA
PENDAPATAN TINGGI BERUSIA 20 TAHUN KE ATAS
Tumpang tanya.
Siapa pemilik kabaret ini?
Sayalah orangnya.
KAZUKO HOSOKI 4 APRIL 1935
Dua puluh tahun, ya?
Awak budak sekolah, bukan?
Tidak.
Kita anggap saja awak 20 tahun, okey?
Bila awak boleh mula?
Saya boleh mula hari ini.
Baiklah, awak diterima.
Terima kasih.
Nampaknya awak tak pernah bersolek.
Tak apa. Kami boleh ajar awak.
Sebelum itu, saya nak cakap sesuatu.
Apa?
Saya takkan jual badan saya walau apa pun berlaku.
Jangan risau. Kami bukan tempat begitu.
Selamat pagi.
Wah, ada orang baru?
Ya.
Kazuko akan mula bekerja di sini hari ini.
Ini Lily, pelayan nombor satu kami.
Selamat berkenalan.
Nampaknya ini kali pertama awak buat kerja begini.
Saya dah biasa melayan pelanggan.
Saya bantu keluarga saya jual oden.
Jual oden?
Biar betul?
Lily, tolong jaga dia baik-baik, okey?
Okey.
- Selamat datang. - Kami dah buka.
- Helo. - Jemputlah masuk.
- Hari yang sukar, ya? - Hati-hati. Selamat datang.
Nganga mulut.
Okey.
Awak dah jadi seorang wanita.
Sekarang pergi ke meja lima.
- Buat yang terbaik. - Baiklah.
En. Yokoyama.
Ya?
Awak semakin dingin sejak kebelakangan ini.
Awak tak ajak saya makan malam pun.
Awak dah jumpa gadis lain?
Saya cuma sibuk dengan kerja.
Okey, awak nak keluar minggu depan?
- Betulkah? - Ya.
Gembiranya saya!
Awak berapa tahun?
Saya 20 tahun.
Awak masih muda, ya? Saya cemburu.
Apa kerja awak waktu siang?
Oh.
Saya bekerja di pejabat.
Begitu.
Tentu sukar buat dua kerja.
Saya perlu tanggung yuran adik-adik saya.
Tak payahlah cerita tentang masalah peribadi awak.
Sakit telinga En. Yokoyama dengar.
Tak sakit pun.
Adik-adik awak...
Bekas abu rokok.
Dah penuh.
Takkan awak tak perasan dari tadi?
En. Yokoyama, mari kita menari.
Okey.
En. Ochiai.
Siapa tetamu di meja saya?
Dia bos besar Syarikat Tekstil Yokoyama.
Dia kaya-raya sekarang, tapi zaman kanak-kanaknya agak sukar.
Kenapa awak nak tahu?
Saja tanya.
RACUN TIKUS
Kazuko, kenapa tengah malam baru balik?
Awak pakai alat solek?
Saya dah mula bekerja di kabaret.
Kabaret?
Tak apa, ia tempat bermaruah.
Saya masih akan bersekolah pada waktu siang.
Saya akan guna duit gaji saya untuk bantu keluarga kita.
- Tiba-tiba saja... - Saya penat. Selamat malam.
Kazuko!
Helo?
Boleh saya cakap dengan Presiden Yokoyama?
Jemput minum.
Selamat datang.
Saya minta maaf sebab tiba-tiba ajak awak keluar.
Saya tak kisah.
Awak perlukan nasihat?
Saya tak perlukan nasihat,
tapi saya perlukan seseorang untuk mendengar kisah hidup saya.
Apabila saya fikir tentang orang yang boleh dipercayai,
saya teringat awak.
Betulkah?
Awak boleh ceritakan apa saja.
Keluarga saya...
Kami hidup dalam kesusahan dulu.
Semasa dan selepas perang,
berkali-kali kami hampir mati kebuluran.
Maaf sebab tiba-tiba cerita hal ini.
Entah kenapa saya cerita semua ini.
Nasib saya pun begitu dulu.
Waktu itu sangat sukar.
Saya bekerja tanpa henti
sehingga saya berjaya hidup senang.
Walaupun awak hidup susah, jika awak bekerja keras...
Kenapa?
Saya sangat gembira
sebab terima galakan daripada orang sehebat awak.
Terima kasih.
- Terima kasih, semua. - Terima kasih sebab sudi datang!
- Silakan. - Terima kasih.
Selamat datang.
Mari kita menari.
Marilah.
Bagus!
Ya!
Hebatnya!
Jualan bulan lepas
telah mencapai rekod tertinggi.
Semuanya kerana kerja keras kamu. Terima kasih, semua.
Baiklah.
Masa untuk pengumuman.
Pelayan yang paling popular pada bulan lepas ialah...
Kazuko.
Mari sini.
Tahniah.
Teruskan usaha.
Ya, encik.
TUTUP
Syabas untuk hari ini.
Syabas.
Hei, awak ada bau sesuatu?
Betul cakap awak.
Itu bau apa agaknya? Daikon? Jeli konjac?
Bau oden rupanya.
Busuknya. Bau orang miskin.
Susah nak hilangkan bau itu kalau ia dah meresap.
Syabas untuk hari ini.
Syabas.
En. Ochiai.
Boleh saya pinjam baju ini?
Ya.
Sudah tentu.
Selamat malam.
Kazuko.
Apa yang berlaku?
Begitu.
Saya faham.
Saya akan suruh mereka berhenti.
Tiada gunanya.
Mereka takkan mengaku salah.
Tak apa.
Saya akan lindungi awak.
Kazuko.
Mari kita keluar hari Ahad.
Ia sesuai dengan awak.
Tapi harganya terlalu mahal.
Anggaplah ini sebagai hadiah.
Sebab awak jadi pelayan nombor satu.
Saya nak bawa awak bersiar-siar di Ginza sambil memakai baju itu.
Awak selalu datang ke Ginza?
Ini bukan tempat untuk orang biasa.
Kedai di sini hanya untuk orang kelas atasan.
Berjalan di sini buat kita rasa kaya, bukan?
Ya.
Saya akan rasa kekok tanpa pakaian ini.
Encik nak beli bunga?
Terima kasih.
Nah.
Terima kasih kerana sudi beli.
Nah.
Terima kasih.
Impian saya ialah membuka kabaret sendiri di Ginza.
Wah, hebatnya.
Saya bersumpah saya akan lakukannya.
Awak akan melihat kejayaan saya nanti.
En. Ochiai, saya...
Saya tahu.
Ini kali pertama awak, bukan?
Hei.
Buku apa yang awak selalu baca?
Oh? Anna Karenina.
Apa kisahnya?
Secara ringkasnya,
ini kisah tentang wanita kelas atasan
yang mengalami nasib buruk.
Betulkah?
Kazuko.
Awak sama macam Anna.
Apa? Teruknya.
Saya akan hidup bahagia selama-lamanya.
Suatu hari nanti,
mari kita buka kabaret di Ginza.
Saya perlukan dana untuk membukanya.
Ya.
Saya akan kumpul duit.
Jemputlah masuk! Kami ada pelayan yang terbaik!
Saya akan bawa awak ke mana saja, Hitomi.
Terima kasih.
- Jumpa lagi. - Ya, sila datang lagi.
- Terima kasih kerana datang. - Terima kasih.
Janganlah nakal-nakal, En. Yokoyama.
Kazuko.
Kita akan ke hotel sekarang.
Janganlah main-main.
Saya tak main-main.
Saya dah dapat persetujuan.
Mulai sekarang, kita akan tidur bersama sekali setiap minggu.
Saya akan bayar 20,000 sebulan.
Ochiai dah terima bayaran pendahuluan.
Okey?
Awak jual saya?
- Berani awak? - Kazuko.
Dengar penjelasan saya.
Cepatlah cakap!
Awak kata awak nak kumpul duit.
- Bukan dengan badan saya! - Demi impian kita!
Kita perlukan duit untuk lakukannya.
Matanglah sikit.
Nampaknya awak dah terjaga daripada mimpi awak.
Betul tak?
Ochiai tipu awak.
Dia goda wanita yang ada rupa sebelum menjual mereka.
Saya buli awak atas arahan Ochiai.
Dia dapat kepercayaan awak dengan berlagak macam penyelamat.
Itu modus operandinya.
Dia bawa awak ke Ginza?
Dia kata dia mahu buka kabaret dengan awak?
Menjadi perempuan simpanan En. Yokoyama taklah teruk sangat, bukan?
Awak ke mana tadi?
Tak apalah.
Saya risau sebab awak tiba-tiba hilang.
Tentang En. Yokoyama, mari kita bincang...
Apa hal?
Itu...
Biar betul?
Tunggu!
Janganlah buat begini.
Saya silap!
Maafkan saya! Tolonglah, saya merayu!
Saya minta maaf!
Tolong jangan bakar saya!
Tolonglah!
- Saya minta maaf! - Menjijikkan.
RACUN TIKUS
Saya dijual oleh lelaki yang ambil dara saya.
Tapi penipu tak bersalah, orang tertipu yang bersalah.
Jadi, ada orang selamatkan awak?
Cubalah fikir.
Kalau saya mati, saya takkan ada di sini.
Betul juga cakap awak.
Dulu saya masih naif.
Saya tak patut buat begitu.
Awak betul-betul nak mati?
Apa maksud awak?
Jika awak pernah cuba bunuh diri,
kenapa awak beritahu pelawak itu yang dia akan bunuh diri?
Cik Uozumi.
Maaf, saya terlepas cakap.
Saya dah agak.
Awak memang berani.
Pelawak wanita itu
akan jadi seperti diri saya yang dulu.
Sebab itu saya beri dia amaran.
Dia masih boleh ubah nasibnya.
Apa jadi selepas awak cuba bunuh diri?
Terjemahan sari kata oleh AMG